CELEX: 32021R1911
Language: da
Date: 2021-10-27 00:00:00
Title: Kommissionens gennemførelsesforordning (EU) 2021/1911 af 27. oktober 2021 om ændring af bilag II til gennemførelsesforordning (EU) 2021/620 for så vidt angår status som sygdomsfri for de selvstyrende regioner Galicien og Principado de Asturias i Spanien med hensyn til infektion med Mycobacterium tuberculosis-kompleks, om ændring af nævnte forordnings bilag VIII for så vidt angår status som sygdomsfri for den selvstyrende region Islas Baleares, provinserne Huelva og Sevilla og regionerne Azuaga, Badajoz, Mérida, Jerez de los Caballeros og Zafra i provinsen Badajoz i Spanien samt regionen Alentejo og distriktet Santarém i regionen Lisboa e Vale do Tejo i Portugal med hensyn til infektion med bluetonguevirus, om ændring af samme forordnings bilag IX for så vidt angår status som sygdomsfri for Åland i Finland med hensyn til infestering med Varroa spp. og om ændring af forordningens bilag XIII for så vidt angår status som sygdomsfri for Danmark og Finland med hensyn til infektiøs hæmatopoietisk nekrose (EØS-relevant tekst)

4.11.2021   
               
               
                  DA
               
               
                  Den Europæiske Unions Tidende
               
               
                  L 389/2
               
            
         KOMMISSIONENS GENNEMFØRELSESFORORDNING (EU) 2021/1911
         af 27. oktober 2021
         om ændring af bilag II til gennemførelsesforordning (EU) 2021/620 for så vidt angår status som sygdomsfri for de selvstyrende regioner Galicien og Principado de Asturias i Spanien med hensyn til infektion med Mycobacterium tuberculosis-kompleks, om ændring af nævnte forordnings bilag VIII for så vidt angår status som sygdomsfri for den selvstyrende region Islas Baleares, provinserne Huelva og Sevilla og regionerne Azuaga, Badajoz, Mérida, Jerez de los Caballeros og Zafra i provinsen Badajoz i Spanien samt regionen Alentejo og distriktet Santarém i regionen Lisboa e Vale do Tejo i Portugal med hensyn til infektion med bluetonguevirus, om ændring af samme forordnings bilag IX for så vidt angår status som sygdomsfri for Åland i Finland med hensyn til infestering med Varroa spp. og om ændring af forordningens bilag XIII for så vidt angår status som sygdomsfri for Danmark og Finland med hensyn til infektiøs hæmatopoietisk nekrose
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 36, stk. 4, og artikel 42, stk. 4, og
         ud fra følgende betragtninger:
         
                     (1)
                  
                  
                     Der er ved forordning (EU) 2016/429 fastsat sygdomsspecifikke regler for de sygdomme, der er listeopført i henhold til samme forordnings artikel 5, stk. 1, og det angives, hvordan disse regler skal anvendes på diverse kategorier af listeopførte sygdomme, ligesom forordningen indeholder bestemmelser om Kommissionens godkendelse eller ophævelse af status som sygdomsfri for medlemsstater eller zoner deri med hensyn til visse listeopførte sygdomme omhandlet i samme forordnings artikel 9, stk. 1, litra b) og c).
                  
               
                     (2)
                  
                  
                     Ved Kommissionens delegerede forordning (EU) 2020/689 (2) er der fastsat supplerende regler til forordning (EU) 2016/429 samt betingelser for tildeling, opretholdelse, suspension og ophævelse af status som sygdomsfri.
                  
               
                     (3)
                  
                  
                     Bilagene til Kommissionens gennemførelsesforordning (EU) 2021/620 (3) indeholder lister over medlemsstater eller zoner deri med status som sygdomsfri. Forordningen indeholder blandt andet lister over zoner, der er frie for infektion med Mycobacterium tuberculosis-kompleks (Mycobacterium bovis, M. caprae og M. tuberculosis) (MTBC), nemlig i nævnte forordnings bilag II, del I, zoner, der er frie for infektion med bluetonguevirus (serotype 1-24) (infektion med BTV), nemlig i nævnte forordnings bilag VIII, del I, zoner, der er frie for infestering med Varroa spp., nemlig i samme forordnings bilag IX, og zoner og kompartmenter, der har status som sygdomsfri med hensyn til infektiøs hæmatopoietisk nekrose (IHN), nemlig i forordningens bilag XIII, del I.
                  
               
                     (4)
                  
                  
                     Ændringerne i den epidemiologiske situation med hensyn til visse sygdomme gør det nødvendigt at ændre bilag II, VIII, IX og XIII til gennemførelsesforordning (EU) 2021/620 med henblik på at opføre nye sygdomsfrie medlemsstater eller zoner og slette områder, hvor der er bekræftet sygdomsudbrud, og for hvilke betingelserne for opretholdelse af status som sygdomsfri derfor ikke længere er opfyldt.
                  
               
                     (5)
                  
                  
                     Spanien har forelagt Kommissionen oplysninger, der viser, at betingelserne i delegeret forordning (EU) 2020/689 for anerkendelse af status som sygdomsfri med hensyn til MTBC er opfyldt i provinserne La Coruña, Orense og Lugo i den selvstyrende region Galicien. Den fjerde provins i denne selvstyrende region, Pontevedra, var allerede opført som en zone, der er fri for MTBC, i del I i bilag II til gennemførelsesforordning (EU) 2021/620. Hele den selvstyrende region Galicien bør derfor listeopføres som en MTBC-fri zone.
                  
               
                     (6)
                  
                  
                     Spanien har forelagt Kommissionen oplysninger, der viser, at betingelserne i delegeret forordning (EU) 2020/689 for anerkendelse af status som sygdomsfri med hensyn til MTBC er opfyldt i den selvstyrende region Principado de Asturias. Denne selvstyrende region bør derfor listeopføres som en MTBC-fri zone.
                  
               
                     (7)
                  
                  
                     Spanien har underrettet Kommissionen om et udbrud af infektion med BTV, serotype 4, i den selvstyrende region Islas Baleares og efterfølgende om yderligere udbrud, som har berørt regionerne Sierra Oriental og Sierra Occidental i provinsen Huelva, regionen Sierra Norte i provinsen Sevilla samt regionerne Azuaga, Badajoz, Mérida, Jerez de los Caballeros og Zafra i provinsen Badajoz. Da den selvstyrende region Islas Baleares, regionerne Sierra Oriental og Sierra Occidental i provinsen Huelva, regionen Cazalla de la Sierra (Sierra Norte) i provinsen Sevilla og — implicit, da de er en del af den selvstyrende region Extremadura — regionerne Azuaga, Badajoz, Mérida, Jerez de los Caballeros og Zafra alle er opført som sygdomsfrie zoner i del I i bilag VIII til gennemførelsesforordning (EU) 2021/620, bør de udgå af denne liste.
                  
               
                     (8)
                  
                  
                     Portugal har underrettet Kommissionen om udbrud af infektion med BTV, serotype 4, i regionen Alentejo og efterfølgende yderligere et udbrud i distriktet Santarém i Lisboa e Vale do Tejo-regionen. Da Alentejo som helhed og distriktet Santarém, som en del af Portugal, implicit er opført som sygdomsfrie områder i del I i bilag VIII til gennemførelsesforordning (EU) 2021/620, bør regionen Alentejo og distriktet Santarém udgå af listen.
                  
               
                     (9)
                  
                  
                     Finland har underrettet Kommissionen om et udbrud af infestering med Varroa spp. i kommunen Brändö i Åland. Åland er opført som en sygdomsfri zone i bilag IX til gennemførelsesforordning (EU) 2021/620. Finland har desuden, på grundlag af en epidemiologisk undersøgelse, meddelt Kommissionen, at andre kommuner ikke er berørt af udbruddet. Kommunen Brändö bør udgå af listen over sygdomsfrie zoner.
                  
               
                     (10)
                  
                  
                     Danmark har underrettet Kommissionen om nylige udbrud af infektiøs hæmatopoietisk nekrose (IHN), der er en sygdom hos akvatiske dyr, i afvandingsområderne for Varde Å og Kolding Å samt i en put and take-sø i Hove Kalkgrav. Disse områder er på nuværende tidspunkt omfattet af det område i Danmark, der er opført som sygdomsfrit i del I i bilag XIII til gennemførelsesforordning (EU) 2021/620. Del I i bilag XIII bør derfor ændres med henblik på at for at udelukke de inficerede områder fra Danmarks sygdomsfrie område.
                  
               
                     (11)
                  
                  
                     Finland har gennemført et vellykket program for udryddelse af IHN, som omfattede et kompartment i Ii, Kuivaniemi, og fire zoner, nemlig Virmasvesi, Nilakka, Saarijarvi og Pielinen, og har efterfølgende afgivet erklæring om sygdomsfrihed for nævnte kompartment og zoner i henhold til artikel 83 i delegeret forordning (EU) 2020/689. De bør derfor ikke længere være udelukket fra denne medlemsstats IHN-frie område. Del I i bilag XIII til gennemførelsesforordning (EU) 2021/620 bør derfor ændres.
                  
               
                     (12)
                  
                  
                     Bilag II, VIII, IX og XIII til gennemførelsesforordning (EU) 2021/620 bør derfor ændres.
                  
               
                     (13)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilag II, VIII, IX og XIII til gennemførelsesforordning (EU) 2021/620 ændres som anført i bilaget til nærværende forordning.
         
         
            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. oktober 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 84 af 31.3.2016, s. 1.
         
            (2)  Kommissionens delegerede forordning (EU) 2020/689 af 17. december 2019 om supplerende regler til Europa-Parlamentets og Rådets forordning (EU) 2016/429 for så vidt angår regler om overvågning, udryddelsesprogrammer og status som sygdomsfri for visse listeopførte og nye sygdomme (EUT L 174 af 3.6.2020, s. 211).
         
            (3)  Kommissionens gennemførelsesforordning (EU) 2021/620 af 15. april 2021 om regler for anvendelsen af Europa-Parlamentets og Rådets forordning (EU) 2016/429 for så vidt angår godkendelse af status som sygdomsfri og ikkevaccinationsstatus for visse medlemsstater eller zoner eller kompartmenter deri med hensyn til visse listeopførte sygdomme og godkendelse af programmer for udryddelse af disse listeopførte sygdomme (EUT L 131 af 16.4.2021, s. 78).
      
      
         
            BILAG
            I bilag II, VIII, IX og XIII til gennemførelsesforordning (EU) 2021/620 foretages følgende ændringer.
            
                        1.
                     
                     
                        I bilag II, del I, affattes rækken vedrørende Spanien således:
                        
                                    Medlemsstat
                                 
                                 
                                    Område
                                 
                              
                                    »Spanien
                                 
                                 
                                    Comunidad Autónoma de Canarias
                                    Comunidad Autónoma de Galicia
                                    Comunidad Autónoma del Principado de Asturias«.
                                 
                              ;
                     
                  
                        2.
                     
                     
                        I bilag VIII, del I, foretages følgende ændringer i rækken vedrørende Spanien:
                        
                                    a.
                                 
                                 
                                    Følgende områder udgår:
                                    »Comunidad Autónoma de Islas Baleares«, »Provinsen Huelva, følgende regioner: Aracena (Sierra Oriental) og Cortegana (Sierra Occidental)«, »Provinsen Sevilla, følgende region: Cazalla de la Sierra (Sierra Norte)« i »Comunidad Autónoma de Andalucía«.
                                 
                              
                                    b.
                                 
                                 
                                    Rækken vedrørende Comunidad Autónoma de Extremadura affattes således:
                                    »Comunidad Autónoma de Extremadura, undtagen følgende regioner: Azuaga, Badajoz, Mérida, Jerez de los Caballeros og Zafra i provinsen Badajoz«.
                                 
                              
                  
                        3.
                     
                     
                        I bilag VIII, del I, affattes rækken vedrørende Portugal således:
                        
                                    Medlemsstat
                                 
                                 
                                    Område
                                 
                              
                                    »Portugal
                                 
                                 
                                    Hele landet, undtagen regionerne Algarve og Alentejo og distriktet Santarém i regionen Lisboa e Vale do Tejo«
                                 
                              ;
                     
                  
                        4.
                     
                     
                        I bilag IX affattes rækken vedrørende Finland således:
                        
                                    Medlemsstat
                                 
                                 
                                    Område
                                 
                              
                                    »Finland
                                 
                                 
                                    Åland, undtagen kommunen Brändö«
                                 
                              ;
                     
                  
                        5.
                     
                     
                        I bilag XIII, del I, affattes rækken vedrørende Danmark således:
                        
                                    Medlemsstat
                                 
                                 
                                    Område
                                 
                              
                                    »Danmark
                                 
                                 
                                    Hele landet, undtagen et område omkring Hove Kalkgrav med en radius på 1 km omkring centrum af søerne og afvandingsområderne for Rohden Å, Sneum Å, Vidå, Lindenborg Å, Århus Å, Varde Å og Kolding Å«
                                 
                              ;
                     
                  
                        6.
                     
                     
                        I bilag XIII, del I, affattes rækken vedrørende Finland således:
                        
                                    Medlemsstat
                                 
                                 
                                    Område
                                 
                              
                                    »Finland
                                 
                                 
                                    Hele landet, undtagen kystkompartmentet, der udgøres af de dele af kommunerne Föglö, Lumparland, Lemland og Vårdö, der er beliggende inden for en cirkel med en radius på 11 466  km med centrum i WGS84-koordinaterne bredde 60,013565060°, længde 20,317617393°«.
                                 
                              .